La Sidra - Uiquipedia

# La Sidra

### De Uiquipedia

La Revista "La Sidra" ye una publicación mensual qu'edita l'asociación cultural Ensame Sidreru dende 2003 y col Depositu Llegal AS-03324-2003.

El primer númberu asoleyóse con en setiembre de 2003 convirtíéndose na primer espublización temática sobre la sidra n'Asturies. El primer númberu tuvo una tirada de 2.000 exemplares tieniendo'l númberu 36 (avientu de 2006) 3.000 exemplares con un preciu de 2€. "La Sidra" ye una publicación con conteníos n'asturianu y castellán y recueye noticies de l'actualidá del mundu la sidra, información d'echadores de sidra y concursos, sobre la sidra n'otres partes del planeta, Entrevistes a chigreros y llagareros, articulos d'opinión y de divulgación, recetes,...

Tres l'apaición de "La Sidra" en 2003 y el so afitamientu, vendríen otros proyectos como la revista bimensual Sicera asoleyada pola Asociación de Llagareros d'Asturies dende finales de 2005 y que sedría la segunda publicación sobre la bebida asturiana por escelencia. Más tarde en xunu de 2006 aparecería la revista Vivir la Sidra qu'edita Editora del Norte y por último'l proyectu empresarial "Sabor de Sidra" (finales de 2006) periodicu mensual de baldre y primer publicación sobre la sidra nesti formatu.

Retrieved from "http://ast.wikipedia.org../../../l/a/_/La_Sidra_d165.html"

Categoríes: Revistes d'Asturies | Cultura d'Asturies

##### Views

- Artículu
- Discusión
- Revisión actual

##### Buscar